CELEX: E2019C0094
Language: lv
Date: 2019-12-18 00:00:00
Title: EBTA Uzraudzības iestādes Lēmums Nr. 94/19/COL (2019. gada 18. decembris), ar ko simt piekto reizi groza procesuālo un materiālo tiesību noteikumus valsts atbalsta jomā, svītrojot nostādnes attiecībā uz valstu valūtu un euro konvertēšanu [2020/481]

2.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 102/14
               
            
         EBTA UZRAUDZĪBAS IESTĀDES LĒMUMS
         Nr. 94/19/COL
         (2019. gada 18. decembris),
         ar ko simt piekto reizi groza procesuālo un materiālo tiesību noteikumus valsts atbalsta jomā, svītrojot nostādnes attiecībā uz valstu valūtu un euro konvertēšanu [2020/481]
         EBTA UZRAUDZĪBAS IESTĀDE (“Iestāde”),
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 61. līdz 63. pantu un 26. protokolu,
         ņemot vērā Nolīgumu starp EBTA valstīm par Uzraudzības iestādes un Tiesas izveidi (“Uzraudzības iestādes un Tiesas nolīgums”) un jo īpaši tā 24. pantu un 5. panta 2. punkta b) apakšpunktu.
         tā kā:
         
                     (1)
                  
                  
                     Saskaņā ar Uzraudzības iestādes un Tiesas nolīguma 24. pantu Iestāde īsteno EEZ līguma noteikumus par valsts atbalstu.
                  
               
                     (2)
                  
                  
                     Saskaņā ar Uzraudzības iestādes un Tiesas nolīguma 5. panta 2. punkta b) apakšpunktu Iestāde sniedz paziņojumus vai izdod pamatnostādnes par EEZ līgumā regulētajiem jautājumiem, ja minētais Līgums vai Uzraudzības iestādes un Tiesas nolīgums to skaidri paredz vai ja Iestāde to uzskata par nepieciešamu.
                  
               
                     (3)
                  
                  
                     Iestāde 1994. gada 19. janvārī pieņēma procesuālo un materiālo tiesību noteikumus valsts atbalsta jomā, kas ietver nodaļu ar nostādnēm attiecībā uz valstu valūtu konvertēšanu Eiropas valūtas vienībās (1).
                  
               
                     (4)
                  
                  
                     Pēc euro ieviešanas šīs nostādnes tika grozītas 2003. gada 5. novembrī (2).
                  
               
                     (5)
                  
                  
                     No šīm nostādnēm izriet, ka visas summas, kas izteiktas euro, tiks konvertētas EEZ EBTA valstu valūtās visu kalendāro gadu atbilstoši maiņas kursam, kas ir spēkā gada pirmajā dienā, kurā ir pieejamas euro maiņas vērtības visās EEZ valūtās.
                  
               
                     (6)
                  
                  
                     Šīs nostādnes vairs neatbilst Eiropas Komisijas nostādnēm un praksei, atbilstoši kurām parasti piemēro mēneša/dienas valūtas konvertēšanas kursus.
                  
               
                     (7)
                  
                  
                     Iestāde ir apspriedusies ar EEZ EBTA valstīm un Eiropas Komisiju un turpmāk saskaņos savu valūtas konvertēšanas sistēmu ar Eiropas Komisijas sistēmu.
                  
               
                     (8)
                  
                  
                     Attiecīgi Iestāde ir nolēmusi svītrot savas nostādnes attiecībā uz valstu valūtu konvertēšanu euro,
                  
               IR PIEŅĒMUSI ŠO LĒMUMU.
         
            1. pants
            Procesuālo un materiālo tiesību noteikumus valsts atbalsta jomā groza, svītrojot 33. nodaļu par valstu valūtu un euro konvertēšanu.
         
         
            2. pants
            Autentisks ir tikai šā lēmuma teksts angļu valodā.
         
         
            Briselē, 2019. gada 18. decembrī
            
               
                  EBTA Uzraudzības iestādes vārdā –
               
               
                  priekšsēdētāja,
               
               
                  atbildīgā kolēģijas locekle
               
               Bente ANGELL-HANSEN
            
            
               
                  kolēģijas loceklis
               
               Frank J. BÜCHEL
            
            
               
                  kolēģijas loceklis
               
               Högni KRISTJÁNSSON
            
            
               
                  līdzparakstījies Tieslietu un administratīvo lietu nodaļas direktors
               
               Carsten ZATSCHLER
            
         
         
            (1)  Lēmums 4/94/COL (OV L 231, 3.9.1994., 68. lpp.).
         
            (2)  Lēmums Nr. 197/03/COL (OV L 139, 25.5.2006., 33. lpp.).